J. Robert Oppenheimer

thumb
Julius Robert Oppenheimer (Nove York, Nove York, SUA, le 22 de april 1904 – Princeton, New Jersey, SUA, le 18 de februario 1967) esseva le physico qui conduceva le disveloppamento del bomba atomic in le Statos Unite. Su labor ha causate discussiones super le rolo moral de scientistas in governamentos.

Oppenheimer studiava physica e chimia al universitate de Harvard, completate in 1925. Ille continuava su education avantiate al universitate de Göttingen, completate in 1927. Ille inseniava physica al universitate de California e le Instituto de California de Technologia. Ille conduceva studios de theorias a quantum super electrones, positrones e neutrones. Ille proponeva theorias de stellas e cavos nigre. Ille inseniava multe physicos futur del pais.
Oppenheimer considerava unir se con le partito communista, totevia ille cambiava su opinion post que ille apprendeva super le damno que Stalin causava a scientistas sovietic.

Con le comenciamento del Secunde Guerra Mundial in 1939, altere scientistas preveniva le governamento statounitese que le nazis essayava de facer un bomba atomic. Dunque le SUA establiva laboratorios, nominate le Projecto Manhattan, pro disveloppar su proprie bomba in 1942. Oppenheimer esseva seligite a conducer lo. Ille seligeva un deserto in Nove Mexico como le loco de un laboratorio. Durante le experimentos le governamento se inquieteva super spiones sovietic, e le labor debeva esser multo secrete. Le projecto creava le prime explosion atomic 16 julio 1945, post Germania perdeva le guerra ma durante que illo continuava con Japon. Oppenheimer lassava su position brevemente post le destruction de Nagasaki. Ille esseva le director del Instituto de Studios Avantiate e advocato al Comite de Energia Atomic 1947-1952, le qual opponeva le disveloppamento del bomba a hydrogeno.

Le governamento le accusava a infidelitate in 1953, dicente que ille esseva un communista e opponeva le bomba a hydrogeno. Un judicamento in 1954 le trovava non culpabile, totevia illo removeva su accesso a affaires secrete de armea e ab su labor in le comite.

Multe altere scientistas protestava le judicamento. Oppenheimer continuava a decider le relation moral inter le scientia e governamento. Presidente Lyndon B. Johnson le presentava un premio del Comite de Energia Atomic in 1963. Oppenheimer moriva a causa del cancere de gorga in 1967.

Le Departimento de Energia del Statos Unite faceva le processo super Oppenheimer public in 2014. Le registro supportava ideas que Oppenheimer esseva fidel a su governamento e que le processo esseva principalmente politic. Le departimento retornava le decision de remover le permission de Oppenheimer a affaires de securitate in 2022.

Le statounitese productor de films Christopher Nolan faceva un film popular super Oppenheimer del mesme nomine in 2023.

 Referentias 

 https://www.britannica.com/biography/J-Robert-Oppenheimer
 https://www.biography.com/scientists/j-robert-oppenheimer
 https://www.ias.edu/oppenheimer-legacy

Categoria:Gente statounitese
Categoria:Physicos